  Туспуктэм: Руслан Нуриахметов Наталия Сильвестрова 18+ Воткаын «XIX дауре шутэтскон нуналъёс П. И. Чайковскийлэн вордскем шаераз» («Выходные в XIX веке на родине П. И. Чайковского») ортчозы. Аспӧртэмлыко ужрадэ быдэс Россиысь 15 адями пыриськыны быгатоз. Со сярысь Удмуртилэн тӧроезлэн но кивалтэтэзлэн пресс-службазы ивортӥз. Ужрадэ пыриськон понна куриськонэз чӧлсконпусъя 15-тӥ инвожоозь келяно. Куноос куинь нуналы XIX дауре берытскозы. Соос дворянъёслэн усадьбазы, кытын дано крезьгурчи Пёрт Чайковский вордӥськиз, вуылозы, концерт, бал адӟыны, со вакытэ кадь сиён-юонэн но тусьты-пуньыен пуктылэм ӝок сьӧрын ӵукназэ сиськыны быгатозы. « Пӧртэм улосъёсысь пыриськисьёс адӟозы, кызьы пичи гинэ Воткакар XIX даурлэсь мылкыдзэ но стильзэ татчыозь возе на, татын туристъёслы тунсыко программа, усто сиён-юон но ӟеч турист сервис ӵектозы. Азланяз таӵе акциос ялан радъяськись коммерческой ужрадъёс луозы но Воткае трос туристъёсты кыскозы » Юлия Бадаш, Удмуртиысь туризмъя агентстволэн кивалтӥсез Акцилэн куронъёсыныз чӧлсконпусъя тодматскыны луоз. Тодэ вайытом, 7-9 пӧсьтолэзе Ижкарын но Воткаын Искусствоосъя «П. И. Чайковскийлэн вордскем шаераз» фестиваль ортчоз. Ужрадэз Антон Беляев но Therr Maitz группа усьтозы. Тегъёс: Туризм Чайковский Вотка Удмуртия  